open-index/open-wikipedia-markdown huggingface dataset:
Fiskefjord kraftverk

**Fiskefjord kraftverk** er et vannkraftverk ved Fiskfjorden i Nordland fylke. Kraftverket ligger på kommunegrensen mellom Sortland og Hadsel kommuner.

Kraftverket utnytter et fall på 60 meter fra Andre Fiskefjordvatnet til Første Fiskefjordvatnet. Andre Fiskefjordvatnet er oppdemmet og reguleres mellom 92 og 84 moh

Produksjonen startet i 1937. Den gamle kraftstasjonen ble demontert i 1978.

Installert effekt er 1,5 MW fra en francisturbin. Midlere årsproduksjon er på 5,4 GWh. 

Kraftverket var eid av Trollfjord Kraft. Ble solgt til Nordlaks i 2025.

## Referanser


## Kilder
* 
* NVE vannkraftdatabase
* Nordkraft
* Trollfjord Kraft
Ånen Werdal

**Ånen Werdal** (født 31. desember 1951) er en norsk politiker (H) som var ordfører i Hægebostad kommune fra 1999 til 2007, og fra 2011 til 2015.

Werdal har vært svært opptatt av å få bedre veier, både riksvei 42 og veien mellom Tingvatn og Liknes i Kvinesdal kommune.

## Eksterne lenker
* 
*  Hægebostad hos NRK
Polo under Sommer-OL 1936

**Polo under Sommer-OL 1936** ble arrangert fra 3. til 8. august 1936 på Maifeld ved Olympiastadion i Berlin.

Polo var med på det olympiske programmet for femte og siste gang i Sommer-OL 1936 i Berlin. Fem lag deltok i poloturneringen der Argentina beseiret det britiske laget med 11-0 i finalen og ble olympiske mestere i polo for andre gang.

## Medaljefordeling

## Medaljevinnere

## Eksterne lenker
* Polo at the 1936 Summer Olympics hos olympedia.org
* Resultater og profilside  hos sports-reference.com
South African Broadcasting Corporation

**South African Broadcasting Corporation** (SABC) er et nasjonal, statlig eid kringkastingsselskap i Sør-Afrika.

SABC startet med radiosendinger i 1936 og fjernsynssendinger i 1976. De tilbyr i dag 18 radiokanaler og 4 fjernsynskanaler.
## Eksterne lenker
*
Margit Brøvig

**Margit Brøvig** (født 4. april 1950) er en norsk politiker (H) som var ordfører i Farsund kommune fra 2003 til 2007. Hun ble med det kommunens første kvinnelige ordfører.

## Priser
* *Årets havfrue* 2006 fra Kongelig Norsk Båtforbund for kommunens gode service til båtfolk. 

## Eksterne lenker
* Valget i Farsund hos NRK
Håndball under Sommer-OL 1936

**Håndball under Sommer-OL 1936** ble arrangert fra 6. til 14. august 1936 på BSV Stadion i Wilmersdorf, Polizeistadion i Mitte og den avgjørende kampen i finalerunden ble spilt på Olympiastadion i Berlin.

Håndball var med på det olympiske programmet for første gang i Sommer-OL 1936 i Berlin. Turneringen ble spilt med innledende enkelt seriespill i to grupper og ble avsluttet med enkelt seriespill i en finalerunde. Lagene spilte utendørs på fotballbaner med elleve spillere på hvert lag. Seks lag deltok og vertsnasjonen Tyskland vant .

## Medaljefordeling

## Resultater

;Tabell

## Medaljevinnere

## Eksterne lenker
* Handball at the 1936 Summer Olympics hos olympedia.org
* Resultater og profilside  hos sports-reference.com
Strielva kraftverk

**Strielva kraftverk** er et vannkraftverk ved Djupfjorden i Sortland kommune i Nordland fylke. 

Kraftverket utnytter et fall på 103 meter fra Strielvvatnan til Storvatnet. Strielvvatnan reguleres mellom 320 og 315 moh. 

Produksjonen startet i 1984. Det er installert en horisontal peltonturbin på 1,8 MW. Midlere årsproduksjon er på 5 GWh. 

Kraftverket er eid av Vesterålskraft produksjon.

## Referanser


## Kilder
* 
* NVE vannkraftdatabase
* Vesterålskraft produksjon
Vannpolo under Sommer-OL 1924

**Vannpolo under Sommer-OL 1924** ble arrangert fra 13. til 20. juli 1924 i Piscine des Tourelles i Saint-Mandé. 

Vannpolo var med for sjette gang på det olympiske programmet i Sommer-OL 1924 i Paris. 13 lag deltok i en turnering etter Bergvall-systemet der det først ble spilt turnering om gullmedaljen, så en turnering der lagene som hadde tapt for gullvinnerne spilte om sølvmedaljen og til sist spilte lagene som tapte for sølvmedaljevinneren en turnering om bronsemedaljen. Frankrike beseiret Belgia med 3-0 i gullfinalen og ble olympiske mestere. Belgia vant sølvmedaljeturneringen og USA vant bronsemedaljeturneringen.    

## Medaljefordeling

## Resultater
To lag startet direkte fra kvartfinale i gullmedaljeturneringen:
*
*

 
*Belgia vant sølvmedaljene etter at de vant sølvmedaljefinalen og ikke på grunn av at de var tapende finalister.
*USA var direkte kvalifisert til bronsefinalen etter at de tapte sølvfinalen mot Belgia. I bronsefinalen møtte de Sverige, som var kvalifisert etter at de hadde vunnet sin semifinale i bronsemedaljespillet. 

## Medaljevinnere

## Referanser


## Eksterne lenker
* Water Polo at the 1924 Summer Olympics hos olympedia.org
* The Bergvall system hos library.olympics.com
Eddie Tolan

**Thomas Edward «Eddie» Tolan** (født 29. september 1908 i Denver i Colorado, død 31. januar 1967 i Detroit i Michigan) var en amerikansk friidrettsutøver. Han var sprinter, og vant gull på både 100 og 200 meter under OL i 1932.

Mens Tolan studerte ved University of Michigan, satte han ny verdensrekord på 100 yards med tiden 9,5. Samme år tangerte han også verdensrekorden på 100 meter flere ganger.

I 1932 kvalifiserte Tolan seg til både 100- og 200-meterløpene i OL. Han ble slått to ganger av Ralph Metcalfe i kvalifiseringen, men i selve OL ble rekkefølgen den motsatte. Tolan satte to nye olympiske rekorder, og vant begge sprintøvelsene. Verken Tolan eller Metcalfe var med på det amerikanske laget på 4&nbsp;&times;&nbsp;100&nbsp;m stafett, men resultatet ble likevel at USA vant på ny verdensrekord.

## OL-medaljer
* 1932  Los Angeles -  **Gull** i friidrett, 100 meter
* 1932  Los Angeles -  **Gull** i friidrett, 200 meter

## Referanser


## Eksterne lenker
*
Thomas Chaucer

**Thomas Chaucer** (født ca. 1367 i Oxfordshire, død 14. mars 1434 i Ewelme) var speaker eller president i det britiske underhuset.

### Liv og virke
### Bakgrunn
Thomas Chaucer var eldste sønn av den berømte engelske forfatter Geoffrey Chaucer og hans hustru Philippa (de) Roet, datter av sir Payne Roet og søster til Catherine Swynford, *[[maitresse]]* og deretter kone til hertugen John av Gaunt av Lancaster.

Som ung mann giftet Thomas seg en gang rundt 1395 med Matilda eller Maud, den andre datteren til, og medarver av, John Burghersh, lord Kerdeston, nevø av Henry Burghersh, biskop av Lincoln, riksskattmester og rikskansler i Storbritannia. Ekteskapet brakte ham store eiendommer hvor godset Ewelme i Oxfordshire sto sentralt. Hans forbindelse med hertugen av Lancaster var betydningsfullt for Thomas.

### Karriere
Thomas synes å ha gjort det godt fra sin fars posisjoner som poet og administrator. Sønnens framgang synes å motsi antagelsen om at Geoffrey Chaucer ikke hadde kong Henrik IV av Englands gunst da denne overtok tronen. På morsiden var Thomas knyttet i familie med kongehuset. Hans mor Philippa var datter av Payne Roet og søster av Katherine Swynford, elskerinne og senere ektefelle av prins John av Gaunt, hertug av Lancaster. 

Han ble utpekt til Chief Butler av England for kong Rikard II, en posisjon han holdt i nærmere 30 år, møtte for femten parlamentsamlinger og var speaker (president) for overhuset hele fem ganger, en prestasjon som ikke ble overgått før på 1700-tallet. 

Kongen gjorde ham også til konstabel av festningen Wallingford Castle i 1399 og til æressteward for Wallingford og St. Valery. Ettersom han delte sin tid med Ewelme og Wallingford ble han i 1400 og 1402 utpekt som sheriff for Berkshire og Oxfordshire. I 1515 tjenestegjorde Thomas med kongen i Frankrike og brakte med seg i krigen 12 soldater og 37 bueskyttere. Han var tilstede i slaget ved Agincourt, men kanskje mer betydningsfullt var hans ansvar for å arrangere fredsforhandlingene med Frankrike i 1417.

Thomas Chaucer døde den 14. mars 1434 og ble gravlagt i Ewelme hvor hans enke, som døde to år senere, også er gravlagt sammen med ham. 

Ekteparet etterlot seg kun en eneste datter, Alice, som ble gift med John Philip da hun var femten år gammel og Thomas kjøpte Donnington Castle for datteren. Datterens ektemann døde det samme året og hun ble gift for andre gang med Thomas Montacute, 4. jarl av Salisbury (død 1428), men fikk ingen barn med noen av sine ektemenn. Hun ble gift for tredje gang med William de la Pole, daværende jarl, men senere hertug av Suffolk. Hun fikk to sønner og en datter med ham før han ble halshugget i 1450. Hennes barnebarn John de la Pole, 1. jarl av Lincoln, var utsett til tronarving etter Rikard III av England, men sammen med flere av sine brødre ble han henrettet da kong Rikard mistet makten, og således ble også Chaucer-familiens slektslinje avsluttet. Alices praktfulle gravsted er også i sognekirken i Ewelme.

## Referanser


## Eksterne lenker
* Thomas Chaucer (1367–1434), Leslie Stephen's *«Dictionary of National Biography»*, 1887
* ''Ewelme – The rise of the Chaucer and de la Pole families''
Thore Westermoen

**Thore Westermoen** (født 1949) er en norsk siviløkonom og politiker (KrF). Han var fylkesordfører i Vest-Agder 1999–2011 og personlig rådgiver for olje- og energiminister Kåre Kristiansen 1983–1986. 

Han er utdannet siviløkonom fra Norges Handelshøyskole (NHH) i 1973 og begynte deretter som lærer ved Hallingdal gymnas. I 1978 ble han økonomikonsulent i Vest-Agder fylkeskommune. Fra 1980 til 1986 var han kontorsjef i Mandal kommune. I denne perioden, fra 1983 til 1985, var han også personlig rådgiver for olje- og energiminister Kåre Kristiansen. Etter at han sluttet i Mandal kommune, arbeidet han som administrasjonssjef hos Applica til han ble fylkesordfører i 1999.  

I 1979 ble han valgt inn i Mandal bystyre, men ble fritatt da han ble kontorsjef i kommunen. Fra 1983 til 1991 og deretter fra 1999 har han vært medlem av Vest-Agder fylkesting. Han var fylkesordfører fra 1999 til 2011. Han har også vært lokallagsleder i Mandal KrF og i styremedlem i Vest-Agder KrF. 

Westermoen er styreleder i Lister Bompengeselskap. Fra 1996 til 2009 var han styremedlem i Sparebanken Pluss. Fra 2000 til 2009 var han medlem av Menighetsfakultetets forstanderskap. Fra 1986 til 1994 var han styremedlem i NSB. Fra 1995 til 1997 var han styreleder i Mandal Industriforening og fra 2005 til 2008 var han styreleder i Norsk Gassforum. Han har vært medlem av Strømmestiftelsens råd, styreleder i Lagets Bibel- og Evangeliseringssenter Hald og styremedlem i NKSS landsråd. Han har også vært styreleder i Stiftelsen Haydoms Venner og styremedlem i KS Agder. 

Han er sønn av Toralf Westermoen.

## Referanser
 

## Eksterne lenker
*
Ray Reardon

**Ray Reardon** (1932–2024) var en britisk profesjonell snookerspiller. Han dominerte sporten på 1970-tallet, og vant seks verdensmesterskap i dette tiåret.

## Karriere
Reardon sluttet på skolen som fjortenåring og begynte å jobbe som gruvearbeider. Et rykte skal ha det til at han brukte hansker under arbeidet for å beskytte hendene slik at han kunne spille snooker. Etter en ulykke hvor Reardon var begravet i flere timer sluttet han som gruvearbeider og ble polititjenestemann. Han spilte snooker på amatørnivå i mange år og vant mesterskapet for amatører i Wales fem ganger og amatørmesterskapet i England i 1964, før han ble profesjonell i 1967.

Reardon vant Pot Black i 1969. Samme år deltok han i VM for første gang og tok sin første VM-tittel året etter, etter at han slo John Pullman 39&ndash;34. Den andre VM-tittelen vant han i 1973 og sytten kamper i VM på rad uten tap sikret tittelen de påfølgende tre årene. Han vant i tillegg Benson and Hedges Masters i 1976. I 1977 tapte han i kvartfinalen i VM mot John Spencer, men året etter vant han igjen dette mesterskapet. Reardon er den eldste vinneren av verdensmesterskapet med 45 år og seks måneder. Han vant igjen Pot Black i 1979.

Etter sine seks VM-titler vant han ikke flere, men kom til finalen i 1982, hvor han tapte 18&ndash;12 for Alex Higgins. Siste gang han spilte i verdensmesterskapet var i 1987.

Reardon har i nyere tid blant annet vært rådgiver for Ronnie O'Sullivan.

Reardon er utnevnt til medlem av Order of the British Empire.

### Turneringsseire
## Rankingturneringer
* Verdensmesterskapet i snooker 1974-1976, 1978
* Professional Players Tournament 1982

## Andre turneringer
(ikke komplett)
* Verdensmesterskapet i snooker 1970, 1973 (verdensmesterskapet ble ikke rankingturnering før 1974)
* Benson and Hedges Masters 1982
* Pot Black 1969, 1979

## Referanser


## Eksterne lenker
*
Hoeryong

**Hoeryong** (*Hoeryŏng si*) er en by i provinsen Nord-Hamgyong i Nord-Korea.

Det hevdes at byen er fødested til Kim Il-sung's første kone og Kim Jong-il's mor, Kim Jong-suk. Hoeryong konsentrasjonsleir ligger nær byen.

Byen var en av seks garnisoner (육진, 六鎭) som ble etablert etter ordre fra Sejong den store for å sikre grenseområdet fra fiendtlige normadestammer (jursjenerne) som holdt til nord for Yaluelva.

## Administrativ inndeling
Byen er delt inn i 19 dong (nabolag) og 28 ri (landsby).

## Referanser


## Eksterne lenker
*  Kart over Hamgyong-provinsene
*  Detaljert kart
*  North Korean Human Geography
*  Kart med lokaliseringen til de fire fortene og seks garnisonene
Groruditt

**[[Groruditt]]** er en meget sjelden bergart som bare finnes i riftsoner som Oslofeltet. Her finnes den i en stripe fra Grorud  til Årvollåsen. Groruditten er en gangbergart med granittisk sammensetning, og den grønne fargen kommer av innholdet av ægirin. Groruditt må ikke forveksles med *[[grorudgranitt]]* som også finnes i Oslofeltet.

Groruditt er en tett og seig bergart, som når den splintres danner skarpe bruddflater. Dette gjorde den godt egnet som materiale for økser og liknende redskaper blant steinalderens groruddøler og andre Oslofolk - groruditten kunne erstatte flint, som ikke fantes her i landet. I Maridalen er det gjort funn som tyder på at Vaggestein og Skar har vært sentrum for produksjon av steinøkser i yngre steinalder.

I moderne tid har man også satt pris på groruditten, både for styrken og seigheten og for skjønnheten. 

## Fotnoter


## Kilder
*[Kulturminneatlas for Groruddalen. Den tidlige historien](http://www.byantikvaren.oslo.kommune.no/getfile.php/byantikvaren%20(BYA)/Internett%20(BYA)/Dokumenter/Publikasjoner_infoark/KMA_den_tidlige_historien.pdf) (PDF) Byantikvaren, Oslo kommune
*Dons, Johannes A. 1977: *Geologisk fører for Oslo-trakten*, Universitetsforlaget
* Artikkelen bygger hovedsakelig på artikkelen om groruditt på Lokalhistoriewiki.no
Ex Pistols

**Ex Pistols** var et Sex Pistols «tribute» band. De ble stiftet i London i 1979 av Dave Goodman. Bandet skapte mye rykter og misforståelser på grunn av bandnavnet og musikken som var svært lik Sex Pistols. Steve Jones, Glen Matlock og Paul Cook, som alle var Sex Pistols medlemmer, deltok også i Ex Pistols. Bandet var aktivt i perioden 1979 – 1992. De gav blant annet ut en singel kalt Land of hope and glory.

## Eksterne lenker
*
Nordmarkitt

**[[Nordmarkitt]]** er en dypbergart, lyserød av farge, utbredt i Oslofeltet. Bergarten klassifiseres som en alkalifeltspat-syenitt, og består mest av kali-feltspat (>90&nbsp;%), med 5&nbsp;% kvarts og plagioklas, samt små mengder amfibol og pyroksen. Den regnes som Oslos offisielle fylkesstein. 

Nordmarkitten og den beslekta grefsensyenitten finnes i store felter nordover og vestover fra Grorud. Den var svært viktig for steinindustrien der, og ifølge *[[Store norske leksikon]]* utgjorde denne bergarten «tyngdepunktet i landets steinindustri mellom 1820-årene og 1870». Særlig økte virksomheten etter brannen i Hamburg i 1842, da eksport til Tyskland ble en viktig inntektskilde for steinindustrien på Grorud.

Løvene foran Stortinget er utført i nordmarkitt, det samme gjelder Grorud kirke og en mengde bygninger i Oslo.

## Se også
*Liste over bergarter

## Kilder
* 
* Artikkelen er i sin helhet hentet fra artikkelen om nordmarkitt på lokalhistoriewiki.no

## Eksterne lenker
* Geologisk museum ved UiOs nettsted om Norges fylkesstener
* Lars O. Kvamsdal: Mineralene fra Nordmarkitt og Grefsensyenitt i Oslofeltet (Kongsberg Mineralsymposium, 1998)
Basketball under Sommer-OL 1936

**Basketball under Sommer-OL 1936** ble arrangert fra 7. til 14. august 1936 på Tennisstadion i Olympiaparken i Berlin.

Basketball var med på det olympiske programmet for første gang i Sommer-OL 1936 i Berlin. 23 nasjonslag var påmeldt, men Spania og Ungarn trakk seg. Med 21 deltakende nasjonslag var basketball lekenes største lagsport. USA beseiret Canada i finalen med 19-8 og ble de første olympiske gullmedaljørene i basketball.

## Medaljefordeling

## Resultater

## Medaljevinnere

## Eksterne lenker
* Basketball at the 1936 Summer Olympics hos olympedia.org
* Resultater og profilside  hos sports-reference.com
Landhockey under Sommer-OL 1936

**Landhockey under Sommer-OL 1936** ble arrangert fra 4. til 15. august 1936 på Hockeystadion 1 og Hockeystadion 2 ved Olympiastadion i Berlin.

Landhockey var med for femte gang i Sommer-OL 1936 i Berlin. Ti lag deltok og India beseiret Tyskland med 8-1 i finalen og ble olympiske mestere for tredje gang.   

## Medaljefordeling

## Resultater

## Medaljevinnere

## Eksterne lenker
* Hockey at the 1936 Summer Olympics hos olympedia.org
* Resultater og profilside  hos sports-reference.com
Geir Wulff

**Geir Wulff** (født 24. februar 1956 i Vadsø) er sjefredaktør og daglig leder i den norskspråklige samiske avisa *[[Ságat]]*. Han var landets yngste redaktør da han ble utnevnt. Wulff ble ansatt i avisa i mai 1975 og har sittet som redaktør siden 1. januar 1978.

Geir Wulff og avdøde Hans Hansen startet i 80-åra med innsamling av slektshistorier fra Porsanger. Etter Hans Hansens død har Wulff videreført arbeidet.

## Eksterne lenker
* sagat.no
* Porsanger-slekter
Hildur Horn Øien

**Hildur Jorun Oliva Horn Øien** (født 1940) er en norsk politiker (KrF). Hun var fylkesvaraordfører i Akershus fra 1995 til 2003 og ble så fylkesordfører i Akershus 2003–2007, og ble etterfulgt av Nils Aage Jegstad (H) fra Vestby.

## Biografi
Hildor Horn Øien tok examen artium i Narvik i 1960. Etter det flyttet hun til Oslo for å ta høyre utdanning. Hun studerte ved Universitetet i Oslo hvor ble cand.mag. i 1968. Hun arbeidet som adjunkt ved Torstad ungdomsskole fra 1968 til 1990. Siden ble hun daglig leder for Kirkens SOS i Buskerud. Denne stillingen hadde hun til 1996. Hun ble valgt til fylkesvaraordfører i 1995 og satt som fylkesordfører for Akershus fra 2003 til 2007. Hun har også vært medlem av Asker kommunestyre i flere år.

Øien har også hatt tillitsverv for Norsk Lektorlag og IKO. Fra 1999 til 2003 var hun  medlem av Europarådets kommunalkongress og valgobservatør ved regionvalg i Georgia, Kosovo og Moldova.

## Referanser
19. serierunde i Tippeligaen 2007

**19. serierunde i Tippeligaen 2007** startet lørdag 1. september klokken 19:00 med Strømsgodset mot Rosenborg. Runden fortsatte med fem kamper søndag 2. september, fire kamper klokken 18:00 og én kamp 20:00. Runden avsluttet mandag 3. september klokken 19:00 med Stabæk mot Fredrikstad.

## Kampfakta

 

 

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
Godseier og proprietær

**Godseier** og **proprietær** (fra latin for eiendom) er betegnelser på eieren av en stor landeiendom.  Det betyr tradisjonelt også at eieren heller ikke tilhører bondestanden.

Proprietær brukes i Danmark og Norge om en borgerlig eier av en større landeiendom, ofte med representativ hovedbygning, som ikke er stor nok til å kunne kalles gods. En landeiendom som eies av en proprietær kan av og til kalles en proprietærgård. Begrepet var mest brukt i Danmark, men ble også brukt i Norge i en viss grad. I dansk sammenheng ble tildels gårder på 24 tønner eller mer regnet som gods, mens gårder på under 12 tønner ble regnet som vanlige gårder (storgårder lå gjerne på 8–12). Proprietærgårder ble dermed noe mellom 12 og 24 tønner. Disse målene er imidlertid ikke overførbare til norske forhold, og en annen avgrensning er å kalle alle *borgerlige* gårdbrukere som eide litt store gårder for proprietærer. Hva som er en stor gård varierer, særlig i Norge, Sverige og Finland, sterkt avhengig av landsdel og naturgeografi, på grunn av ulik kvalitet og verdi på jorden.

Begrepet proprietær kom i bruk i Danmark-Norge etter innføringen av eneveldet i 1661. Før hadde man skilt skarpt mellom skattefri jord, drevet av adelen og kirken, og skattepliktig jord, drevet av bøndene. Adelen hadde enerett på å arve og kjøpe skattefri jord. Etter 1661 ble det mulig for velstående byborgere å kjøpe og eie den tidligere skattefrie, adelige jorden. Det oppstod dermed en gruppe av borgerlige gårdbrukere som hverken tilhørte adelen eller bondestanden. Kongen var ikke interessert i å opphøye borgerlige gårdbrukere med mindre enn 24 tønner i adelstanden, og begrepet proprietær ble tatt i bruk i stedet. Sammen med de egentlige godseierne ble proprietærene betegnet som gårdbrukere (dansk: landmænd) utenfor bondestanden.

I norsk sammenheng var skillet mellom godseiere og proprietærer mindre viktig enn i Danmark, bl.a. fordi Norge ikke hadde noen stor adels- eller godseierklasse slik som i Danmark. Norsk ordbok definerer proprietær som synonymt med godseier.

## Proprietær som substantiv og adjektiv
Proprietær i landbrukssammenheng er et substantiv, og må ikke forveksles med adjektivet *proprietær*, som har samme etymologiske opprinnelse, men brukes i en annen betydning (eks. i proprietær programvare).

## Referanser
Gods

**Gods** (genitiv av norrønt *góðr*, «god») har flere betydninger:

*Herregård – en stor landbrukseiendom, typisk med herskapelige hovedbygninger
*generelt uttrykk for eiendom, spesielt løsøre og varer under transport
*Gode Ord Dør Sist (G.O.D.S.) - Hiphop/-rapgruppe fra Trondheim
Grorud granitt

**Grorud granitt** kan vise til:

;Firma
**Grorud granitt og skifer* i Trondheimsveien 615 i Oslo

;Sang 
* *Grorud granitt* av Don Martin og Supa Sayed, fra plata Motgift Ep gitt ut av Gatas Parlament i 2006. 

;Bergart
* Grorudgranitt
Kirkebakken Grand Prix

**Kirkebakken Grand Prix** har siden 2002 vært et årlig 200 meter langt rulleskisprintrenn for kjente norske og internasjonale skiløpere på rulleski. Kirkebakken GP blir arrangert av Hamar Skiklubb med hovedformålet til å bidra til å finansiere elitesatsingen i klubben. 

Rennet foregår i *Kirkebakken* midt i Hamar sentrum med start fra Strandgata, over Grønnegata, og videre opp mot trappen til Hamar domkirke. I 2007 ble det også lagt inn en stafettdel med flere runder rundt et bykvartal før målgang ved toppen av kirkebakken. Løpet blir dekket på storskjerm og av kommentator mens publikum er henvist til begge sidene av veien. Løpsrekordene er satt av Magnus Frodahl med 21,54 sekunder (2010) og av Marit Bjørgen med 25,79 sekunder (2010).

## Vinnere av Kirkebakken GP

## Resultater

 
*Deltakerlistene er hentet fra de ti beste resultatene fra hver klasse siden 2002.* 

### Herreklassen

### Kvinneklassen

## Eksterne lenker
* 
* Hamar Skiklubb.no – Informasjon og resultater fra Kirkebakken Grand Prix.
* International Ski Federation.com – Biografier fra utøverne.
Stavka

**Stavka** (russisk: *Ставка Верховного главнокомандующего*, med latinske bokstaver *Stavka Verkhovnogo glavnokomandujusjtsjego*) var betegnelsen på generalstaben i det russiske keiserdømmet under første verdenskrig og tilsvarende i Sovjetunionen under andre verdenskrig. Uttrykket kan bety stab, såvel som lokalisering av denne.

## Stavka under første verdenskrig

Ved mobiliseringen 30. juli 1914 ble storfyrste Nikolaj Nikolajevitsj øverstkommanderende for den russiske arméen. Han tiltrådte så sent at han hadde ingen innflytelse over planverket ved krigsutbruddet. Han var kompetent, men ble avsatt i 1915, etter intriger blant annet fra Rasputin og  Tsaren tok selv kommandoen. Stavkas leir ble først etablert ved Baranovitsji, en belarusisk (dengang polsk) by. Etter den tyske offensiven ble Stavka i 1915 flyttet til Mogilev.

## Stavka under andre verdenskrig

Da Operasjon Barbarossa ble innledet, fantes det ingen øverstkommanderende for de sovjetiske militære styrker. Denne posisjonen (Glavkom) ble avskaffet under militærreformen i 1920-årene, slik unngikk også Stalin en rival. Men Stavka ble etablert etter den tyske invasjonen i 1941 gjennom et dekret fra Stalin fra 23. juni 1941. Her ble den øverste kommandoen av de tre våpengrenene samlet i «hovedkommandoen for Sovjetunionens væpnede styrker», *Stavka Glavnogo komandovanija* med ham selv som leder. Stavka besto da foruten Stalin selv av marskalk Semjon Timosjenko, marskalk Georgij Zjukov, utenriksminister Vjatsjeslav Molotov, marskalk Kliment Vorosjilov, marskalk Semjon Budjonnij og admiral Nikolaj Kusnetsov. Stavka ble organisert slik at disse medlemmene hadde ansvaret for spesielle frontavsnitt, i tillegg deltok også medlemmer av den politiske ledelsen.

Stavka ble reorganisert to ganger i løpet av invasjonsåret 1941, først 10. juli og derpå 8. august. Begge ganger ble navnet forandret, først til «sentralkommandoen for overkommandoen», *Stavka Verkhovnogo komandovanija* og deretter til «sentralkommandoen for den øverste hovedkommandoen», *Stavka Verkhovnogo glavnokomandovanija*. Både ved oppstart og ved de følgende omorganiseringene var Stavka underlagt tett politisk styring.

## Referanser


## Litteratur

Ross O'Donohue jr. ''A Viability Analysis of the STAVKA via Function'', juni 1977 - Sammendrag: En historisk analyse av Stavka, Stalins militære stab i krigstid. Funksjonene abstraheres for å tydeliggjøre de som utføres i «fredstid». Konklusjonen av sammenligningen og analysen brukes som bevis på at Stavkas fortsatte eksistens
* Strachan, Hew (2001), *The First World War, Volume I, To Arms*, Oxford University Press, ISBN 0-19-820877-4

## Eksterne lenker

* Nettsted om den siste russiske Tsaren, med bilder fra hans tid med Stavka (engelsk)
Mandelmelk

**Mandelmelk** er en melkeaktig drikk laget av malte mandler. I motsetning til dyremelk inneholder mandelmelk ingen kolesterol eller laktose, og kan dermed brukes som en erstatning for dyremelk i mange oppskrifter. Mandelmelk som selges i butikk kan finnes i flere smaksvarianter og er ofte tilsatt vitaminer. Det kan også lages hjemme ved å male mandler og vann i en hurtigmikser.  

## Historie
I middelalderen var mandelmelk kjent både i den den muslimske verden og blant kristne, hvor det faktum at det var et vegetabilsk produkt gjorde at det kunne spises også under fasten. Det var også mye brukt i matlagingen ellers i middelalderen fordi kumelk ikke hadde like lang holdbarhet og ofte ble kjernet til smør eller ystet ganske raskt.

Historisk ble mandelmelk kalt *amygdalate*, og ble brukt helt fra Den iberiske halvøy til Øst-Asia.

## Eksterne lenker
* Mandelmelkoppskrift fra ''Viandier'' av Taillevent
* Mandelens historie 
* Mandelmelk med vanilje
Liste over Württembergs regenter

Dette er en liste over regenter i den tyske staten Württemberg, frem til det regjerende dynastiet ble avsatt i 1918.

## Grever av Württemberg til 1495

*Konrad I 1089-1122 (antatt)
*Konrad II 1110-1143 (antatt)

*Ludvig I 1143-1158
*Ludvig II 1166-1181
*Hartmann 1194-1240
*Ludvig III 1194-1226
*Ulrich I 1241-1265
*Ulrich II 1265-1279
*Eberhard I 1279-1325
*Ulrich III 1325-1344
*samregenter:
**Eberhard II 1344-1392 (regjerte alene fra 1362)
**Ulrich IV 1344-1362
*Eberhard III 1392-1417
*Eberhard IV 1417-1419
*Ludwig I 1419-1450
*Ulrich V 1419-1442

Ved Nürtingen-traktaten ble grevskapet Württemberg delt i to separate linjer. Württemberg-Stuttgart med hovedstaden Stuttgart og Württemberg-Urach med hovedstaden Urach.

### Württemberg-Stuttgart-linjen
*Ulrich V 1442-1480
*Eberhard VI 1480-1482, senere hertug Eberhard II

### Württemberg-Urach-linjen
*Ludvig I 1442-1450
*Ludvig II 1450-1457
*Eberhard V 1457-1495

Ved Münsingen-traktaten ble to ulike linjer gjenforent under Eberhard V 1482.  Eberhard fikk hertugtittelen i 1495.

## Hertuger av Württemberg 1495-1803

## Kurfyrster av Württemberg 1803-1806

## Konger av Württemberg 1806-1918

## Overhoder for huset Württemberg siden 1918
Følgen av regenter i huset Württemberg eksisterer fortsatt, selv om de ikke innehar noen politisk rolle.
 
*Kong Vilhelm II 1918-1921
*Hertug Albrecht 1921-1939
*Hertug Philipp Albrecht 1939-1975
*Hertug Carl 1975-

## Referanser


## Se også
* Württemberg
* Hertug av Urach
Losby

**Losby Bruk** er en gård i sørvestre del av Lørenskog. På slutten av 1700-tallet omfattet gården størstedelen av områdene mellom Øyeren og Oslofjorden, i alt ca.  mål. Flere hundre personer arbeidet i skogen og det var oppgangssager ved Mønevannet. I dag er eiendommen på ca  mål, og Mønevann et populært badevann. Det er også utgangspunkt for kanopadling og skiturer over isen om vinteren. Losbylinja knyttet Losby til hovedbanen. Hovedbygningen og nærliggende tomt ble solgt i 1990-årene og ble gjort om til golfbane og hotell.

I Losbyelva mellom Losby gods og Mønevann finner vi et vasshjul fra 1860-årene, som en gang var drivkraft for Østmorksaga. Vasshjulet er i dag symbolet i Lørenskog sitt kommunevåpen.

Losby gård og området omkring Losby Gods og golfbanen er et populært tur- og rekreasjonsområde, både vinter og sommer. Gården kan være utgangspunkt for turer innover i Østmarka, men er også målet for tur- og skigåere som starter i det sentrale Lørenskog. Mange tar seg innover i marka på sykkel, eller benytter kano fra Mønevann og videre innover vassdragene.

Lørenskog kommune driver Losby besøksgård, med fjøs og låve hvor de besøkende kan oppleve ulike husdyr på nært hold. I tilknytning til gården er det kafé drevet av stiftelsen Nitor.

## Eksterne lenker
* Losby Bruk
*
Rustadsaga

**Rustadsaga Sportsstue** ligger ved Nøklevann i Østmarka i Oslo kommune. Det har vært sagbruk her fra 1600-tallet til 1954. Sportsstuen er eiet av Oslo kommune og har kafé med enkel servering.

Kjell Aukrusts figur Solan Gundersen arbeidet som sagbruksarbeider på Rustadsaga før han begynte å jobbe for Reodor Felgen.

## Referanser


## Eksterne lenker
* Rustadsaga Sportsstue
Vangen (hytte)

**Vangen** er en turisthytte ved Mosjøen i Østmarka i Enebakk kommune. Stedet ble bygget i 1961, og drives av Foreningen til Ski-Idrettens Fremme (Skiforeningen). Hytta tilbyr overnatting og bevertning, og er et kjennemerke for turgåere og skigåere i Østmarka. Det er både hester og andre husdyr på stedet. Vangen brukes mye av skoler og barnehager til leiropphold. Det er også et antall kanoer tilgjengelig for turer på Mosjøen.

## Referanser




## Litteratur
* 

## Eksterne lenker
* Vangens nettside
Sandbakken (turisthytte)

**Sandbakken** er en turisthytte som ligger i Østmarka. Hytta ligger helt sørøst i Oslo kommune, like ved grensen til Nordre Follo.

I en oversikt over husmannsplasser fra 1771 (av lensmann Knoph) er Sandbakken oppført som plass under matrikkelgården Hellekindset, som da omfattet gårdene Lille Stensrud og Hanåa.  I 1865 ble Sandbakken fradelt Hanåa og solgt fra Ole Christian Oppen og Michael Lie til Wilhelm Holmsen for 1000 spesidaler.  Eiendommen ble kjøpt av Oslo kommune i 1956 og 3 år senere åpnet serveringsstedet.  Sandbakken kom i 2005 på Oslo Byantikvars gule liste som bevaringsverdig bygningsmiljø.

## Litteratur
* 
* Even Saugstad (2009). «Sandbakken - 50 år med vafler og kakao». Oslo: Frie Fuglers Forlag/Sandbakken. ISBN 9788299541334.

## Eksterne lenker
*
Skullerudstua

**Skullerudstua** er en markastue som ligger helt i utkanten av Østmarka ved Skullerud i Oslo. Stedet har stor kafe med servering og egne selskapslokaler.

Skullerudstua ligger nær T-bane og bussforbindelse, og har kort avstand til en større parkeringsplass. Derfor blir stedet ofte benyttet som utgangspunkt for ski- og fotturer inn i marka.

Ved Skullerudstua driver skiforeningen skiskole hver vinter, og det er anlagt rundløype. I området ved Skullerudstua kjøres også snøkanoner, slik at skisesongen forlenges. 

## Litteratur
* 

## Eksterne lenker
*
Node of Scherzo

**Node of Scherzo** (ノード・オブ・スケルツォ) er en japansk rockemusikal. Musikalen består av tre deler, og hovedrollene spilles av Kamijo, Kaya og Juka.

Første akt fant sted 14. mars, 2007, andre akt den 4. mai, og tredje og siste akt var en halloween-spesial, den 31. oktober. Node of Scherzo har også hatt gjesteopptredener på senere konserter, men det ventes nå at det blir en stund til neste gang grunnet Jukas sykdom, med mindre hans rolle blir erstattet av Kanzaki.

## Involverte band/artister
*Versailles
*Kaya
*Juka
*Kanzaki
*Metis Gretel
*摩天楼オペラ *[Matenrou OPERA]*
*Sugar
*Dollis Marry
*Kazami
*MASQUERADE

## Diskografi
### Singler
*Node of Scherzo (31. oktober, 2007)
### DVD
*Node of Scherzo special live clip (desember, 2007)
*裏貴族 *[Urakizoku]* (desember, 2007)
Mustang

**Mustang** kan blant annet vise til:

* Mustang (hest) – en amerikansk hestetype
* Mustang (distrikt) – distrikt i det nordlige Nepal
* P-51 Mustang – amerikansk jagerfly fra andre verdenskrig
* Ford Mustang – en amerikansk bil
Larsbråten

**Larsbråten** er et boligstrøk i Oslo sør for Haugerud, i bakkene opp mot Østmarka. Området var opprinnelig et småbruk under Haugerud gård, men området ble kjøpt av staten til boligformål på 1960-tallet.  Fra 1969 til 1972 satte Cappelen og Rodahl arkitektkontor opp rekkehus etter inspirasjon fra småhusbebyggelse i Marokko.

Bebyggelsen på Larsbråten utgjør i dag to boliglag: Sankthansfjellet borettslag (OBOS) og Sankthansfjellet boligsameie.

## Referanser
Skjelbreia (Enebakk)

**Skjelbreia** er en liten innsjø på grensa mellom Nordre Follo og Enebakk kommuner i Akershus. Vannet har også gitt navn til en markastue som ligger i Enebakk kommune, like ved. Dette stedet var tidligere skysstasjon langs den gamle plankeveien fra Enebakk til Christiania. Her var da alkoholservering. I senere tid har det vært kafé her i skisesongen.

## Referanser




## Eksterne lenker
* Skjelbreia
Oddvar Skaiaa

**Oddvar Skaiaa** (født 15. mai 1941) er en norsk tidligere lærer og politiker fra Grimstad som representerte Kristelig Folkeparti. Han var fylkesordfører i Aust-Agder og ordfører i Grimstad.

Skaiaa var fylkesordfører i Aust-Agder fra 1999 til 2007, og fylkesvaraordfører fra 2007 til 2011. Han var ordfører i Grimstad fra 1991 til 1995.

Han er lærer av yrke, han har vært lærer på Drottningborg videregående skole siden 1966, de siste fire år før han ble heltidspolitiker i 1999 var han rektor. Skaiaa har også flere år bak seg innenfor utviklingshjelpsarbeid i Afrika. 

## Referanser
Det Norske Totalavholdsselskaps Ungdomsforbund

**Det Norske Totalavholdsselskaps Ungdomsforbund**, forkortet **DNTU**, var ungdomsorganisasjonen i Det Norske Totalavholdsselskap, en organisasjon som arbeider for totalavhold fra alle slags rusmidler. Forbundet ble stiftet i 1924 og var sentralorganisasjon for mange lokale avholdsungdomslag. I 1992 slo DNTU seg sammen med Norges Godtemplar Ungdomsforbund (NGU) til Juvente.

## Se også
* Juvente
HMS «Prince of Wales» (linjeskip) (1860–1909)

**HMS** **«Prince of Wales»** var et 121-kanoners propelldrevet, linjeskip av første klasse i Royal Navy, sjøsatt den 25. januar 1860. De kommende panserskipene hadde gjort det foreldet før sjøsettingen, så skipet ble plassert i reserveflåten og aldri utrustet for sitt opprinnelige formål.

I 1869 ble skipet omdøpt til «Britannia» og begynte tjeneste som skoleskip for kadettene i Dartmouth, hvor det erstattet det forrige «Britannia»-skipet i denne rollen. 

Skipet strøk kommando i september 1909, det ble solgt i september 1914, og hugget opp i Blyth i juli 1916.
Sparebankstiftelsen DNB

**Sparebankstiftelsen DNB** er en stiftelse som ble dannet i 2002 da Gjensidige NOR sparebank ble omdannet til aksjeselskap. Formålene til stiftelsen er å videreføre sparebanktradisjonen med å gi bidrag til allmennyttige formål, og å være en langsiktig eier i DNB. Stiftelsen er nest største eier av DNB-konsernet, og har siden opprettelsen brukt om lag 10 milliarder til almennyttige formål. 

## Bakgrunn

Formålene til stiftelsen, som er en sparebankstiftelse, er å videreføre sparebanktradisjonen med å gi bidrag til allmennyttige formål, og å være en langsiktig eier i DNB. Stiftelsen er nest største eier av DNB-konsernet (eier ca 8 prosent).  

Stiftelsen forvalter en kapital på 20 milliarder kroner.  

Siden starten har Sparebankstiftelsen DNB brukt ca 10 milliarder kroner, pr. 2023, til allmennyttige formål. 

Sparebankstiftelsen DNB eier en betydelig kunstsamling. Samlingen er deponert ved norske museer. Kunstsamlingen inkluderer blant annet en stor samling kunst av Nikolai Astrup som er utstilt på KODE Kunstmuseer og komponisthjem, tidligere Bergen Kunstmuseum.

Sparebankstiftelsen DNBs datterselskap Dextra Musica  kjøper inn verdifulle strykeinstrumenter som lånes ut til norske musikere. Selskapet samarbeider blant annet med musikkskolen Barratt Due i Oslo.

Sammen med Fritt Ord overtok Sparebankstiftelsen DNB driften av Store norske leksikon i 2010. Fra 2011 fikk leksikonet navnet Norsk nettleksikon.

Kapitalen i Sparebankstiftelsen DNB har aner tilbake til Oslo Sparebank, Norges første sparebank, opprettet i 1822 under navnet Christiania Sparebank. Sparebanken hadde hovedkontor i Øvre Slottsgate 3 i Oslo fra 1901. 

Sparebankstiftelsen DNB driver kulturhuset Sentralen i Øvre Slottsgate 3 i Oslo, som åpnet i mars 2016. 

I februar 2016 ble det kjent at Sparebankstiftelsen DNB hadde inngått en avtale om å kjøpe Amedia for 1,4 milliarder kroner.

## Se også

* Sparebankstiftelsen DnBs kunststipend

## Referanser


## Eksterne lenker
* Sparebankstiftelsens nettsted
Isberglia naturreservat

**Isberglia naturreservat** er et naturreservat som ligger i Alta kommune. Reservatet dekker 1,18 km² av vestsiden i øvre del av Tverrelvdalen. Formålet med fredningen er å bevare et skogområde med alt naturlig plante- og dyreliv og med alle de naturlige økologiske prosessene. Området har innslag av kalkfuruskog, en skogtype som er sjelden i Finnmark og er voksested for sjeldne plantearter.

## Bestemmelser for reservatet
* Vegetasjonen, herunder døde busker og trær, er fredet mot skade og ødeleggelse. Det er forbudt å fjerne planter eller plantedeler fra reservatet. Nye plantearter må ikke innføres. Planting eller såing er ikke tillatt.
* Dyrelivet, herunder reirplasser og hiområder, er fredet mot skade og ødeleggelse. Nye dyrearter må ikke innføres.
* Det må ikke iverksettes tiltak som kan endre naturmiljøet, som f.eks. oppføring av bygninger, anlegg og faste innretninger, hensetting av campingvogner, brakker o.l., fremføring av luftledninger, gjerder, jordkabler og kloakkledninger, bygging av veier, drenering og annen form for tørrlegging, uttak, oppfylling, planering og lagring av masse, utføring av kloakk eller konsentrerte forurensningstilførsler, henleggelse av avfall, gjødsling, kalking og bruk av kjemiske bekjempningsmidler. Forsøpling er forbudt. Opplistingen er ikke uttømmende.
* Motorferdsel til lands og til vanns er forbudt, herunder start og landing med luftfartøy.
* Direktoratet for naturforvaltning kan av hensyn til fredningsformålet ved forskrift forby eller regulere ferdselen i hele eller deler av reservatet.
* Bålbrenning er forbudt.

### Bestemmelsene er ikke til hinder for
* Gjennomføring av militær operativ virksomhet og tiltak i ambulanse-, politi-, brannvern-, rednings-, oppsyns-, skjøtsels- og forvaltningsøyemed, med unntak av øvelseskjøring i tilknytning til slike formål.
* Sanking av bær og matsopp.
* Jakt.
* Tradisjonell beiting. Direktoratet for naturforvaltning kan av hensyn til fredningsformålet ved forskrift regulere beitetrykket i hele eller deler av reservatet.
* Vedlikehold av anlegg som er i bruk på fredningstidspunktet.
* Motorferdsel på snødekt mark i forbindelse med reindrift. 

### Etter søknad kan det gi tillatelse til
* Nødvendig motorferdsel i forbindelse med aktiviteter nevnt i punkt 3 og 5.
* Oppsetting av gjerder i forbindelse med beiting.

## Referanser


## Eksterne lenker
* Kart over Isberglia
Krokelvosen naturreservat

**Krokelvosen naturreservat** er et naturreservat som ligger i Alta kommune. Reservatet dekker 0,139 km² av fjorden i Leirbotn, herav er 0,08 km² på land. Formålet med vernet er å bevare et strandområde med velutviklet strandengvegetasjon med et stort utvalg av plantesamfunn og plantearter.

## Bestemmelser for reservatet
* Det må ikke iverksettes tiltak som kan endre eller forstyrre naturmiljøet, som f.eks oppføring av bygninger, anlegg og faste innretninger, hensetting av campingvogner og andre transportable byggverk, uttak, oppfylling, planering og lagring av masse, framføring av nye luftledninger, jordkabler og kloakkledninger, bygging av veier, oppdyrking, drenering og annen form for tørrlegging, ny utføring av kloakk og andre konsentrerte forurensningstilførsler, henleggelse av avfall, gjødsling og bruk av kjemiske bekjempningsmidler. Opplistingen er ikke uttømmende.
* All vegetasjon i vann og på land er vernet mot enhver form for skade og ødeleggelse. Nye plantearter må ikke innføres.
* Bruk av motorkjøretøy er forbudt.

### Bestemmelsene er ikke til hinder for
* Gjennomføring av militær operativ virksomhet og tiltak i sikrings-, ambulanse-, politi-, brannvern-, skjøtsel- og forvaltningsøyemed.
* Sanking av bær og matsopp.
* Tradisjonell beiting. Forvaltningsmyndigheten kan fastsette regler for beitingen i reservatet når dette er nødvendig for å unngå vesentlige skader eller endringer i vegetasjonen.
* Nødvendig vedlikehold og tilsyn av elektriske anlegg.

### Forvaltningsmyndigheten kan gi tillatelse til
* Etablering av nye grøfteavløp for drenering av tilgrensende arealer.
* Etablering av nye kloakkavløp.

## Referanser


## Eksterne lenker
* Kart over Krokelvosen
CROWS

**Common Remotely Operated Weapon Station** (**CROWS**) er et våpenprogram i den amerikanske hæren. Hensikten med programmet er å få en felles fjernstyrt våpenstasjon på en rekke forskjellige, pansrede kjøretøyer som tidligere hadde flere forskjellige løsninger fra forskjellige fabrikanter.  

CROWS I ble levert av amerikanske Recon Optical.

CROWS II ble tildelt norske Kongsberg Protech Systems i august 2007, en kontrakt på 8 milliarder norske kroner som omfattet levering av våpenstasjoner, utstyr og opplæring over en periode på fem år. KDA leverer fra før våpenstasjonen Protector RWS til den amerikanske hæren for bruk på Stryker pansrede personellkjøretøy.

Kongsberg har jevnlig blitt tildelt nye CROWS kontrakter fra den amerikanske hæren, og hadde per oktober 2022 levert over 18 000 systemer til dem.

I sepetember 2023 inngikk Kongsberg den femte femårskontrakten om levering av våpen og utstyr til CROWS systemer.

## Referanser


## Eksterne lenker
* Pressemelding fra KDA
* NA24.no: Norsk våpenavtale verd milliarder
Christian Sommerfelt (amtmann)

**Christian Sommerfelt** (født 6. januar 1746 på Sukkestad på Toten, død 30. mai 1811 på Toten) var en norsk embedsmann og topografisk forfatter.

## Privatliv
Christian Sommerfelt var sønn av sorenskriveren på Toten, David Sommerfeldt og Benedicte Christine Hoff. Alt som ung viste Sommerfelt intellektuelle evner. Bare tretten år gammel ble han student ved universitetet i København, og 19 år gammel tok han teologisk embetseksamen (1765). Etter dette studerte han historie og geografi i Sorø.

Sommerfelt var gift to ganger, (1) i 1784 med Karen Magdalene Mandal (1764–1791) og (2) i 1793 med Anne Sophie Hagerup (1775–1849), datteren til byfogd Hagerup i Christiania. I det siste ekteskapet fikk han sønnen Søren Christian Sommerfelt, prest og botaniker.

## Yrkesliv
I 1776 ble Sommerfelt ansatt i økonomi- og kommercekollegiets norske kontor. I 1779 ble han kammerråd og ble ansatt som renteskriver i Rentekammeret. Den 27. april 1781 ble han amtmann i Kristians amt, som da ble opprettet ved at det store Oplandenes Amt ble delt i to, Kristians amt og Hedemarkens amt. I sin embedsperiode bodde på han på Sukkestad på Toten, den gård hvor han var født og som han selv eide. 

Sommerfelt var også en produktiv forfatter, og skrev bl. a. i 1776 *Geographie* – en lærebok i geografi som ble brukt i skolen i årevis. I 1790 utga han *Efterretninger angaaende Christians amt*, som var en del av opplysningstidens topografiske litteratur.

I 1955 ble det reist en minnestøtte over ham på Toten.
## Referanser
Terni

**Terni** er en by i Italia. Den er administrasjonssete for provinsen Terni i Umbria. Den har omkring 108&nbsp;000 innbyggere. 

I byen drives det blant annet produksjon av våpen. 

Sørøst for Terni ligger de berømte vannfall Cascate delle Marmore i elven Velino. 

Terni ble muligens grunnlagt på 600-tallet f. Kr. Senere ble den erobret av romerne. I middelalderen ble den ødelagt i regjeringstiden til Fredrik I av det tysk-romerske rike. I 1580 startet man et jernverk der. Byen har en katedral fra 1600-tallet. Byen ble utsatt for mange bombeangrep under annen verdenskrig.

## Referanser


## Eksterne lenker
*
Algers kasbah

**Algers kasbah** (på fransk *Casbah d'Alger*, etter det arabiske *qasbah*, &#1602;&#1589;&#1576;&#1577;, *citadel*) er *gamlebyen* i Algeries hovedstad Alger.

Navnet *[[kasbah]]* brukes generelt om det murinnhegnede citadellet som finnes i mange nordafrikanske byer.

I Algers kasbah finnes restene av et citadell, en gammel moské og et palass i osmansk stil. Gamlebyens byplan med de opprinnelige kvartalene er også bevart.
KANUKOKA

**Kalaallit Nunaanni Kommuneqarfiit Kattuffiat**, forkortet **KANUKOKA**, var en arbeidsgiver- og interesseorganisasjon for Grønlands kommuner. Organisasjonen ble stiftet i 1972 for å styrke det kommunale selvstyret. Grønlands 18 kommuner ble slått sammen til fire ved en kommunereform i 2008/2009. KANUKOKA forhandlet på kommunenes vegne med Grønlands landsstyre om kommunalt ansattes lønns- og pensjonsvilkår, men etter at Grønlands mest folkerike kommune meldte seg ut i 2016, begynte regjeringen å forhandle direkte med kommunene. KANUKOKA mistet sin relevans og ble oppløst i 2018.

## Styreledere
*Ado Lynge 1972–1979
*Ulloriannguaq Kristiansen 1979–1983
*Anders Kielsen 1983–1989
*Edvard Møller 1989–2001
*Hans Enoksen 2001
*Jens-Lars Fleischer 2001–2005
*Lars Karl Jensen 2005–2007
*Søren Alaufesen 2007–2008
*Enok Sandgreen 2008–2010
*Martha Abelsen 2010–2015
*Palle Jerimiassen 2015–2016
*Simon Simonsen 2016–2018

## Referanser


## Litteratur
*

## Eksterne lenker
*
Ole Hannibal Sommerfeldt

**Ole Hannibal Sommerfeldt** (født 3. mars 1753 på Toten, død 6. april 1821 på Biri, begravet i Dal i Vardal) var en norsk embedsmann. 
Ole Hannibal Sommerfeldt var sønn av sorenskriver David Sommerfeldt på Toten og Benedikte Hoff. I 1768 tok han examen artium, og juridisk embedseksamen i 1773.

Han var gift to ganger; første gang i 1780 med en kvinne fra Bø i Gausdal, andre gang i 1801 med enken Anne Cathrine Bull (født ca. 1760, død 1848).

## Yrkesliv
De første årene etter juridikum var Sommerfeldt lensmann i Gausdal. Den 29. desember 1783 ble han fogd over Øst- og Vest-Finnmark fogderi. Den 5. april 1784 ble han utnevnt til kammerråd. Den 13. juni 1787 ble han utnevnt til amtmann i Finnmark, en stilling han besatt inntil han 26. mars 1800 ble utnevnt til amtmann i Romsdals amt. Den 28. juli 1811 ble han så utnevnt til amtmann i Kristians amt etter sin avdøde bror Christian Sommerfeldt, et embede han besatt til sin død. I 1812 kjøpte han gården *Dal* i Vardal, der han bodde resten av sitt liv. I 1814 var han medlem av det overordentlige Storting.
 
Sommerfeldt var ridder av Dannebrogordenen, Vasaordenen og Nordstjerneordenen.

## Referanser


## Kilder
* *Dansk biografisk leksikon*
* Lauvdal, Torgeir: *Vardal bygdebok I*, Vardal 1941, s. 315-316.

## Eksterne lenker
* 
*  Ole Hannibal Sommerfelt i Norsk biografisk leksikon
*  Sommerfeldts «Kort beskrivelse over Finmarken», 1799-1800